钦定古今图书集成/理学汇编/学行典/第187卷 > 甄婆儿
## 钦定古今图书集成/理学汇编/学行典/第187卷 > 甄婆儿

按《宋史孝义李璘传》：雍熙中，有京兆鄠县民甄婆儿
母刘，与同里人董知政忿竞，知政击杀刘氏。婆儿始
十岁，妹方襁褓，托邻人张氏乳养。婆儿避仇，徙居赦
村。后数年，稍长大，念母为知政所杀，又念其妹寄张
氏，与兄课儿同诣张氏求见妹，张氏拒之不得见婆
儿愤怒悲泣，谓兄曰：“我母为人所杀，妹流寄他姓，大
仇不报，何用生为！”时方寒食，具酒殽诣母坟恸哭，归
取条桑斧置袖中，往见知政。知政方与小儿戏，婆儿
出其后，以斧斫其脑杀之。有司以其事上请，太宗嘉
其能复母仇，特贷焉。